ร้านนี้อยู่ประตูผีค่ะ ติดกับร้านเจ๊ไฝ ถ้ามาทางร้านผัดไทชื่อดังก็เดินเลยมานิดนึงค่ะ ถ้าเอารถมาจอดที่ลานจอดก่อนถึงร้านผัดไทได้เลย ชม.ละ 30 บาทค่ะ
ชั้น 2 ของร้านเจ้หงษ์เป็นเกสต์เฮาส์ บริเวณร้านสะอาด น่านั่ง มีหม้ออบตั้งสูงอยู่หน้าร้าน เดินผ่านหลายครั้งแล้ววันนี้เลยตัดสินใจลองกินดูค่ะ
สั่งเมนูกุ้งอบวุ้นเส้นค่ะ จะพลาดได้ไงก็ตามชื่อร้านต้องเด็ดแน่ๆ และก็ไม่ผิดหวังค่ะ / หอยเชลล์อบเนย หอยสดใหญ่ / หอยแมลงภู่อบ ก็รสชาติดี หอยสด /ปลาหมึกผัดไข่เค็ม เป็นปลาหมึกชิ้นหนานุ่มชุบแป้งทอดกรอบ ผัดกับไข่เค็ม จานนี้ไม่ค่อยโดนเท่าไร ซอสอร่อยดีแต่ปลาหมึกแ ข็งไปนิด / ข้าวผัดปู หอมเนย เนื้อปูชิ้นใหญ่ คุ้มราคาค่ะ น้ำจิ้มซีฟู๊ดอร่อยมากรสกลมกล่อม แต่พนง.เอามาให้ตอนกินไปได้ครึ่งทางแล้ว เลยไม่ค่อยได้จิ้มเท่าไร เสียดายมาก   
สรุปแล้วอร่อยดีค่ะ ราคาเหมาะสม 